ΑΠΟΦΑΣΕΙΣ
Αριθμ. 70328
Αναγκαστική απαλλοτρίωση ακινήτου, στη θέση
«Καμάρα» στην Κοινότητα Χρισσού, Δ.Ε. Δελφών
του Δήμου Δελφών, Π.Ε. Φωκίδας της Περιφέρειας Στερεάς Ελλάδας, για αρχαιολογικούς σκοπούς.
Η ΥΠΟΥΡΓΟΣ ΠΟΛΙΤΙΣΜΟΥ
Έχοντας υπόψη:
1. Τις διατάξεις:
α) Την παρ. 1 του άρθρου 18 του ν. 4858/2021 «Κύρωση Κώδικα για την προστασία των αρχαιοτήτων και
εν γένει της πολιτιστικής κληρονομιάς» (Α’ 220), όπως
αντικαταστάθηκε με την παρ. 1 του άρθρου 70 του
ν. 5021/2023 (Α’ 31),
β) του άρθρου 50 του Κώδικα για την προστασία των
αρχαιοτήτων και εν γένει της πολιτιστικής κληρονομιάς
(ν. 4858/2021, Α’ 220),
γ) του άρθρου 1 του ν. 2882/2001, όπως αυτό τροποποιήθηκε με το άρθρο 14 του ν. 4949/2022 (Α’ 126),
δ) του άρθρου 3 του Κώδικα Αναγκαστικών Απαλλοτριώσεων Ακινήτων (ν. 2882/2001, Α’ 17), όπως αυτό
τροποποιήθηκε με το άρθρο 15 του ν. 4949/2022 (Α’ 126),
ε) του ν. 4622/2019 «Επιτελικό Κράτος: οργάνωση,
λειτουργία και διαφάνεια της Κυβέρνησης, των κυβερνητικών οργάνων και της κεντρικής δημόσιας διοίκησης»
(Α’ 133) και ειδικότερα του άρθρου 118A,
στ) των άρθρων 75 - 83 του ν. 4727/2020 (Α’ 184) περί
ψηφιακής διαφάνειας και προγράμματος ΔΙΑΥΓΕΙΑ,
ζ) του άρθρου 1 του π.δ. 77/2023 «Σύσταση Υπουργείου και μετονομασία Υπουργείων-Σύσταση, κατάργηση
και μετονομασία Γενικών και Ειδικών Γραμματείων - Μεταφορά αρμοδιοτήτων, υπηρεσιακών μονάδων, θέσεων
προσωπικού και εποπτευόμενων φορέων” (Α’ 130),
η) του π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131),
θ) του π.δ. 4/2018 «Οργανισμός Υπουργείου Πολιτισμού και Αθλητισμού» (Α’ 7).
2. Την υπ’ αρ. 21/4-6-2019 γνωμοδότηση του Κεντρικού Αρχαιολογικού Συμβουλίου.
3. Την υπό στοιχεία ΟΔΑΠ/ΓΔ/ΔΟΠ/17776/19-9-2023
βεβαίωση πίστωσης του Οργανισμού Διαχείρισης και
Ανάπτυξης Πολιτιστικών Πόρων.
4. Την υπ’ αρ. 460480/29-09-2023 ανακοίνωση, η οποία
τοιχοκολλήθηκε στο κατάστημα του Δήμου Δελφών
(αποδεικτικό τοιχοκόλλησης: αρ. πρωτ. 3604/26-02-2024)
και δημοσιεύθηκε στην εφημερίδα «Η Ώρα της Φωκίδος»
με Αριθ. Φύλλου: 4337/18-2-2024.
5. Τον κυρωμένο δασικό χάρτη της περιοχής.
6. Το υπ’ αρ. 155650/2152/6-8-2020 έγγραφο της Διεύθυνσης Αγροτικής Οικονομίας Φωκίδας.
7. Το με Α/Α 3632 κτηματολογικό διάγραμμα (κλίμακας
1:200), μετά του επ’ αυτού κτηματολογικού πίνακα της
ΔΑΣΚ του ΤΑΠΑ αρμοδίως θεωρημένο.
8. Το γεγονός ότι α) η εν λόγω απαλλοτρίωση εξυπηρετεί αρχαιολογικούς σκοπούς και β) το αρμόδιο Συμβού-
λιο που γνωμοδότησε για την απαλλοτρίωση του ακινήτου συνεδρίασε πριν την έναρξη ισχύος του άρθρου 109
παρ. 1 του ν. 4622/2019, αποφασίζουμε:
Α. Κηρύσσουμε, για αρχαιολογικούς σκοπούς και
ειδικότερα για λόγους προστασίας και ανάδειξης των
εξαιρετικά σημαντικών για τη μελέτη της αρχαίας και βυζαντινής αρχιτεκτονικής και τοπογραφίας της περιοχής
εγκείμενων αρχαιοτήτων, την αναγκαστική απαλλοτρίωση ακινήτου, συνολικής έκτασης 4.878,38 τ.μ., στη θέση
«Καμάρα» στην Κοινότητα Χρισσού, Δ.Ε. Δελφών του
Δήμου Δελφών, Π.Ε. Φωκίδας της Περιφέρειας Στερεάς
Ελλάδας, όπως αυτό απεικονίζεται με τα στοιχεία:
Ακίνητο 1 {1,2,3,4,5,6,7,8,9,10,11,12,13,14,1} στο με Α/Α
3632 κτηματολογικό διάγραμμα (κλίμακας 1:200), μετά
του επ’ αυτού κτηματολογικού πίνακα της Διεύθυνσης
Αποτυπώσεων και Συντήρησης Κτηρίων του Ταμείου
Αρχαιολογικών Πόρων και Απαλλοτριώσεων (νυν ΟΔΑΠ),
θεωρημένο στις 24/10/2019 από τον Προϊστάμενο της
προαναφερόμενης Διεύθυνσης.
Το ανωτέρω ακίνητο ανήκει κατά φερόμενη κυριότητα
στον Στάικο-Ξενοφών Κόζαρη.
Η απαλλοτρίωση κηρύσσεται υπέρ του Ελληνικού Δημοσίου/Υπουργείου Πολιτισμού και η δαπάνη βαρύνει
τον Οργανισμό Διαχείρισης και Ανάπτυξης Πολιτιστικών
Πόρων (ΟΔΑΠ) (ΚΑΕ 971951) και όχι τον κρατικό προϋπολογισμό.
Β. Κατά της εν λόγω απόφασης χωρεί ένσταση εντός
τριάντα (30) ημερών από την κοινοποίησή της στον ενδιαφερόμενο, σύμφωνα με την παρ. 5 του άρθρου 18 του
Κώδικα για την προστασία των αρχαιοτήτων και εν γένει
της πολιτιστικής κληρονομιάς (ν. 4858/2021, Α’ 220).
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
12 Μαρτίου 2025
ΤΕΥΧΟΣ  ΤΕΤΑΡΤΟ
Αρ. Φύλλου 107
13.03.2025 19:35:32
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Δ’ 107/12.03.2025
Γ. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 18 Φεβρουαρίου 2025
Η Υπουργός
ΣΤΥΛΙΑΝΗ ΜΕΝΔΩΝΗ

[Source: 20250400107.pdf | Tokens: 3952]